૨૦૧૭-૧૮નાં પ્રથમ કવાર્ટરમાં જીડીપી ઘટીને ૫.૭%એ પહોચ્યો હતો. જેને લીધે સમાજના નબળા વર્ગ-ક્ષેત્ર પર ગંભીર અસર પડી હતી. સ્થિતિ તો એવી થઇ કે આપણને નુકસાન ગયું અને ફાયદો ચીનને થયો. ૨૦૧૭-૨૦૧૮ના પ્રથમ હિસ્સામાં ચીનથી ભારતની આયાતમાં ૪૦%નો વધારો થયો. છેલ્લા ૭૦ વર્ષમાં કોંગ્રેસે ભારતને વૈશ્વિક પડકારો ઝીલવા માટે સક્ષમ બનાવ્યો હતો, એવું ડો.મનમોહનસિંહે કહ્યું હતું. ભાજપ અને નરેન્દ્ર મોદી પર સીધું નિશાન સાધતા ડો.સિંઘે કહ્યું કે, થોડા ધનાઢ્ય વેપારીઓ-ઉદ્યોગપતિઓને બાદ કરતા ગુજ્રાતના દરેક વર્ગમાં ભાજપ સરકારની અન્યાય અને અસમાનતા ભરી નીતિઓ સામે રોષ છે. વિવિધ વર્ગના યુવાનો દ્વારા જે આંદોલન ચાલી રહ્યા છે, એ અહી આપેલા અસંતોષનો પુરાવો છે. ભાજપની ગુજરાત સરકારના શાસનમાં શિક્ષણનું સ્તર નીચું ગયું છે અને ખાસ તો એના ખાનગીકરણને લીધે ઘણું નુકસાન થયું છે.